CELEX: 32020R1314
Language: sk
Date: 2020-07-10 00:00:00
Title: Delegované nariadenie Komisie (EÚ) 2020/1314 z 10. júla 2020, ktorým sa menia prílohy II a III k nariadeniu Európskeho parlamentu a Rady (EÚ) č. 1307/2013, pokiaľ ide o vnútroštátne a čisté stropy priamych platieb pre určité členské štáty na kalendárny rok 2020

22.9.2020   
               
               
                  SK
               
               
                  Úradný vestník Európskej únie
               
               
                  L 307/1
               
            
         DELEGOVANÉ NARIADENIE KOMISIE (EÚ) 2020/1314
         z 10. júla 2020,
         ktorým sa menia prílohy II a III k nariadeniu Európskeho parlamentu a Rady (EÚ) č. 1307/2013, pokiaľ ide o vnútroštátne a čisté stropy priamych platieb pre určité členské štáty na kalendárny rok 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 6 ods. 3 a článok 7 ods. 3,
         keďže:
         
                     (1)
                  
                  
                     V súlade s článkom 11 ods. 6 tretím pododsekom nariadenia (EÚ) č. 1307/2013 niektoré členské štáty do 31. decembra 2019 oznámili Komisii svoje rozhodnutie, pokiaľ ide o zníženie sumy priamych platieb podľa článku 11 ods. 1 uvedeného nariadenia a výsledný odhadovaný výsledok znižovania na kalendárny rok 2020.
                  
               
                     (2)
                  
                  
                     V súlade s článkom 14 ods. 1 šiestym pododsekom nariadenia (EÚ) č. 1307/2013 niekoľko členských štátov do 31. decembra 2019 oznámilo Komisii svoje rozhodnutie sprístupniť ako dodatočnú podporu v rámci Európskeho poľnohospodárskeho fondu pre rozvoj vidieka (EPFRV) v roku 2021 určitý percentuálny podiel svojho ročného vnútroštátneho stropu priamych platieb na kalendárny rok 2020.
                  
               
                     (3)
                  
                  
                     V súlade s článkom 14 ods. 2 šiestym pododsekom nariadenia (EÚ) č. 1307/2013 niekoľko členských štátov 8. februára 2020 oznámilo Komisii svoje rozhodnutie sprístupniť ako priame platby na kalendárny rok 2020 určitú sumu podpory, ktorá sa má financovať z EPFRV v rozpočtovom roku 2021.
                  
               
                     (4)
                  
                  
                     Na základe uvedených oznámení sa delegovaným nariadením Komisie (EÚ) 2020/756 (2) upravili vnútroštátne stropy priamych platieb stanovené v prílohe II k nariadeniu (EÚ) č. 1307/2013 a čisté stropy priamych platieb stanovené v prílohe III k tomu istému nariadeniu na kalendárny rok 2020.
                  
               
                     (5)
                  
                  
                     V dôsledku výnimočných okolností spôsobených vypuknutím epidémie COVID-19 a následných opatrení proti šíreniu nákazy prijatých členskými štátmi však poľnohospodári čelia závažným ťažkostiam. S cieľom zmierniť dôsledky týchto ťažkostí niektoré členské požiadali o prehodnotenie svojich rozhodnutí, pokiaľ ide o presuny medzi piliermi. Vzhľadom na bezprecedentnú povahu súčasných okolností je podľa všetkého vhodné prijať tieto žiadosti pod podmienkou, že prehodnotené sumy a rozhodnutia nepredstavujú porušenie oprávnených očakávaní žiadateľov.
                  
               
                     (6)
                  
                  
                     Konkrétne Dánsko oznámilo Komisii prehodnotenie svojho predchádzajúceho rozhodnutia oznámeného podľa článku 14 ods. 1 šiesteho pododseku nariadenia (EÚ) č. 1307/2013. Belgicko zrušilo svoje predchádzajúce rozhodnutie o presune.
                  
               
                     (7)
                  
                  
                     Bulharsko, Dánsko, Chorvátsko, Luxembursko a Portugalsko okrem toho oznámili Komisii prehodnotenie svojho predchádzajúceho rozhodnutia oznámeného podľa článku 14 ods. 2 šiesteho pododseku nariadenia (EÚ) č. 1307/2013.
                  
               
                     (8)
                  
                  
                     Preto je potrebné stropy stanovené v prílohách II a III k nariadeniu (EÚ) č. 1307/2013 na kalendárny rok 2020 znovu upraviť s cieľom zapracovať oznámené prehodnotené sumy a rozhodnutia.
                  
               
                     (9)
                  
                  
                     V dôsledku prehodnotených rozhodnutí oznámených Dánskom ostávajú dánske vnútroštátne a čisté stropy priamych platieb v roku 2020 nezmenené. Preto nie je potrebné upraviť stropy stanovené v delegovanom nariadení (EÚ) 2020/756 v súvislosti s Dánskom.
                  
               
                     (10)
                  
                  
                     Podľa článku 137 ods. 1 druhého pododseku Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu sa nariadenie (EÚ) č. 1307/2013 v znení platnom v roku 2020 neuplatňuje v Spojenom kráľovstve na rok nároku 2020. Preto nie je potrebné stanoviť nové stropy na rok 2020 pre Spojené kráľovstvo.
                  
               
                     (11)
                  
                  
                     Prílohy II a III k nariadeniu (EÚ) č. 1307/2013 by sa preto mali zodpovedajúcim spôsobom zmeniť.
                  
               
                     (12)
                  
                  
                     Zmeny zavedené týmto nariadením ovplyvnia uplatňovanie nariadenia (EÚ) č. 1307/2013 v roku 2020, a preto by toto nariadenie malo nadobudnúť účinnosť dňom nasledujúcim po jeho uverejnení a malo by sa uplatňovať od 1. januára 2020,
                  
               PRIJALA TOTO NARIADENIE:
         
            Článok 1
            Prílohy II a III k nariadeniu (EÚ) č. 1307/2013 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 608.
         
            (2)  Delegované nariadenie Komisie (EÚ) 2020/756 z 1. apríla 2020, ktorým sa menia prílohy II a III k nariadeniu Európskeho parlamentu a Rady (EÚ) č. 1307/2013 (Ú. v. EÚ L 179, 9.6.2020, s. 1).
      
      
         
            PRÍLOHA
            Prílohy II a III k nariadeniu (EÚ) č. 1307/2013 sa menia takto:
            
                        1.
                     
                     
                        V prílohe II sa položky pre kalendárny rok 2020 pre Belgicko, Bulharsko, Chorvátsko, Luxembursko a Portugalsko nahrádzajú takto:
                        
                                    Kalendárny rok
                                 
                                 
                                    2020
                                 
                              
                                    „Belgicko
                                 
                                 
                                    505 266 “
                                 
                              
                                    „Bulharsko
                                 
                                 
                                    866 720 “
                                 
                              
                                    „Chorvátsko
                                 
                                 
                                    348 281 “
                                 
                              
                                    „Luxembursko
                                 
                                 
                                    35 276 “
                                 
                              
                                    „Portugalsko
                                 
                                 
                                    684 355 “
                                 
                              
                  
                        2.
                     
                     
                        V prílohe III sa položky pre kalendárny rok 2020 pre Belgicko, Bulharsko, Chorvátsko, Luxembursko a Portugalsko nahrádzajú takto:
                        
                                    Kalendárny rok
                                 
                                 
                                    2020
                                 
                              
                                    „Belgicko
                                 
                                 
                                    505,3“
                                 
                              
                                    „Bulharsko
                                 
                                 
                                    867,1“
                                 
                              
                                    „Chorvátsko
                                 
                                 
                                    348,3“
                                 
                              
                                    „Luxembursko
                                 
                                 
                                    35,3“
                                 
                              
                                    „Portugalsko
                                 
                                 
                                    684,5“